
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 959 

23 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της ΚΥΑ 33976/3189/93 (Β 822) με την 
οποία τροποποιήθηκε η ΚΥΑ 28433/2448/92 (Β 
542) που αφορά τα μέτρα για τον περιορισμό των 
εκπομπών αερίων ρύπων των οχημάτων με κινη¬ 
τήρα, σε συμμόρφωση προς τις διατάξεις της οδη¬ 
γίας 93/59/ΕΕ του Συμβουλίου των Ευρωπαϊκών 


Κοινοτήτων της 28ης Ιουνίου 1993. 1 

Τροποποίηση του Οργανισμού Εσωτερικής Υπηρεσίας 

του Δήμου Θηβαίων Ν. Βοιωτίας . 2 

Σύσταση ίδιου Νομικού Προσώπου στο Δήμο Μυτιλή¬ 
νης με την ονομασία «Σχολική Επιτροπή Ενιαίου Πο- 

λυκλαδικού Λυκείου». 3 

Χορήγηση άδειας ίδρυσης Ιδιωτικού Ινστιτούτου Επαγ¬ 
γελματικής Κατάρτισης σε φυσικό πρόσωπο. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην οικ. Β 18247/11.11.1994 
απόφαση Αναπλ. Υπουργού Βιομηχανίας, Ενέρ¬ 


γειας και Βιομηχανίας . 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 41210/3181/21.12.94 (1) 


Συμπλήρωση της ΚΥΑ 33976/3189/93 (Β 822) με την 
οποία τροποποιήθηκε η ΚΥΑ 28433/2448/92 (Β 542) 
που αφορά τα μέτρα για τον περιορισμό των εκπομπών 
αερίων ρύπων των οχημάτων με κινητήρα, σε συμμόρ¬ 
φωση προς τις διατάξεις της οδηγίας 93/59/ΕΕ του 
Συμβουλίου των Ευρωπαϊκών Κοινοτήτων της 28ης 
Ιουνίου 1993. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 84 του Ν. 2094/1992 (Α’ 182) «Περί κυρώ- 
σεως του Κ.Ο.Κ.» 

2. Το άρθρο 1 παρ. 7 του Ν. 2052/1992 (Α’ 94) «Μέτρα 
για την αντιμετώπιση του νέφους και πολεοδομικές ρυθμί¬ 
σεις». 


3. Το άρθρο 8, παρ. 2, υποπαράγραφος β) 1 της οδηγίας 
92/53 ΕΕ η οποία ενσωματώθηκε στο Εθνικό Δίκαιο με 
την ΚΥΑ 47271/3950/92 (Β’ 764) με το οποίο παρέχεται 
η δυνατότητα στα Κράτη Μέλη, για περιορισμένη ποσό¬ 
τητα οχημάτων και χρονική περίοδο μικρότερη των δώ¬ 
δεκα μηνών, να χορηγούν άδειες κυκλοφορίας νέων οχη¬ 
μάτων συμφώνως προς ένα τύπο οχήματος για τον οποίο 
έπαυσε να ισχύει πιστοποιητικό που εκδόθηκε σε εφαρ¬ 
μογή οδηγίας ΕΕ. 

4. Την 32948/329/13.10.94 (Β’ 782) Κ.Α. του Πρωθυ¬ 
πουργού και του Υπουργού Μεταφορών και Επικοινωνιών 
περί καθορισμού αρμοδιοτήτων των Υφυπουργών Μετα¬ 
φορών και Επικοινωνιών. 

5. Του άρθρου του Ν. 2081/92 (Α’ 154) με το οποίο 
προσετέθη το άρθρο 29Α στο Ν. 1558/85 «Κυβέρνηση 
και Κυβερνητικά Όργανα» (Α* 137). 

6. Την ΚΥΑ 33976/3189/93 (Β’ 822) με την οποία τρο¬ 
ποποιήθηκε η ΚΥΑ 28433/2448/92 (Β’ 542) που αφορά 
τα μέτρα για τον περιορισμό των εκπομπών αερίων ρύπων 
των οχημάτων με κινητήρα, σε συμμόρφωση προς τις δια¬ 
τάξεις της οδηγίας 93/59/ΕΕ του Συμβουλίου των Ευρω¬ 
παϊκών Κοινοτήτων της 28ης Ιουνίου 1993. 

7. Το γεγονός ότι έχουν ήδη εισαχθεί καινούργια αυτο¬ 
κίνητα τα οποία δεν πληρούν τους όρους της τελευταίας 
οδηγίας 93/59/ΕΕ όσο αφορά τις εκπομπές καυσαερίων 
αλλά τους όρους της προγενέστερης οδηγίας 91 /441 /ΕΕ, 
αποφασίζουμε: 

Αρθρο 1 

Στην ΚΥΑ με αριθμό 33976/3189/93 (Β’ 822/8.10.93) 
άρθρο 2 παράγραφος 3 προστίθενται νέα παράγραφος 4 
που έχει ως εξής: 

4) Οχήματα που ανήκουν στο εδάφιο 8.1 της παραγρά¬ 
φου 8 των μεταβατικών διατάξεων του παραρτήματος I 
της ΚΥΑ 28433/2448/92 (Β’ 542/28.8.1992), και εισή- 
χθηκαν μέχρι την 30.9.1994, τούτου αποδεικνυομένου 
από το πιστοποιητικό τελωνισμού των, μπορούν να ταξινο¬ 
μούνται μέχρι την 30.9.1995 εφόσον είχαν έγκριση τύπου 
μέχρι την 7.10.1993 που έφερε την ένδειξη (η έγκριση τύ¬ 
που) Αυτοκίνητα των οποίων οι εκπομπές ρύπων πληρούν 
τους όρους της οδηγίας 91 /441 /ΕΕ. Τα οχήματα που θα 
ταξινομηθούν δεν θα υπερβαίνουν σε ποσοστό το 10% 
των οχημάτων του συνόλου των συγκεκριμένων τύπων και 
ετέθηκαν σε κυκλοφορία το προηγούμενο έτος. 

Οχήματα της ανωτέρω περίπτωσης που συναρμολογού- 

νται στην Ελλάδα, μπορούν να ταξινομούνται μέχρι την 
30.9.1995 εφόσον θα εκτελωνισθούν μέχρι 30.9.1995, 
τούτου αποδεικνυομένου από το πιστοποιητικό τελωνι¬ 
σμού των και είχαν έγκριση τύπου μέχρι την 7.10.1993 
που έφερε την ένδειξη (η έγκριση τύπου) Αυτοκίνητα των 
οποίων οι εκπομπές ρύπων πληρούν τους όρους της οδη¬ 
γίας 91/441/ΕΕ 1 . Τα οχήματα που θα ταξινομηθούν δεν 
θα υπερβαίνουν σε ποσοστό το 10% των οχημάτων του 
συνόλου των συγκεκριμένων τύπων που ετέθηκαν σε κυ¬ 
κλοφορία το προηγούμενο έτος. 

Αρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒΑΛ., ΧΩΡ. ΚΑΙ ΔΗΜ. ΕΡΓΩΝ 

ΠΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 

ΥΦΥΠΟΥΡΓΟΣ 

ΜΕΤΑΦΟΡΩΝ - ΕΠΙΚΟΙΝΩΝΙΩΝ 

ΧΡΙΣΤΟΣ ΚΟΚΚΙΝΟΒΑΣΙΛΗΣ 
-♦- 

Αριθ. 19028 (2) 

Τροποποίηση του Οργανισμού Εσωτερικής Υπηρεσίας 
του Δήμου Θηβαίων Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 34 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Την 53560/59/6.8.86 Γεν. Δ/γή του Υπουργείου 
Εσωτερικών που αφορά ψήφιση Οργανισμών Εσωτερικής 
Υπηρεσίας Δήμων και Κοινοτήτων. 

3. Τις διατάξεις του άρθρου 12 του Ν. 1188/81 «Περί 
κυρώσεως του κώδικα περί καταστάσεως προσωπικού ορ¬ 
γανισμών τοπικής αυτοδιοίκησης».. 

4. Την 54/1993 απόφαση του Δημοτικού Συμβουλίου 
θηβών περί τροποποιήσεως του Οργανισμού Εσωτερικής 
Υπηρεσίας του Δήμου Θηβαίων. 

5. Την 19/1994 σύμφωνη γνωμοδότηση του Υπηρεσια¬ 
κού Συμβουλίου του άρθρου 37 του Ν. 2190/94 του Νο¬ 
μού Βοιωτίας, αποφασίζουμε: 

Εγκρίνουμε την 54/1993 απόφαση του Δημοτικού Συμ¬ 
βουλίου του Δήμου Θηβαίων με την οποία τροποποιείται ο 
Οργανισμός Εσωτερικής Υπηρεσίας του Δήμου όπως πα¬ 
ρακάτω: 

ΑΡΘΡΟ Ιο 

Συγκρότηση Υπηρεσιών 
Τις υπηρεσίες του Δήμου συγκροτούν 

1) Διεύθυνση Οικονομικών και Διοικητικών Υπηρεσιών 

2) Διεύθυνση Τεχνικών Υπηρεσιών 

3) Τμήμα Υποστήριξης Υπηρεσιών 

4) Γραφείο Νομικής υποστήριξης 


Κάθε υπηρεσία έχει την δική της ξεχωριστή συγκρότηση 
και ιεραρχική διάρθρωση. 

Οι Υπηρεσίες είναι μεταξύ τους ισότιμες και υπάγονται 
ιεραρχικά στον Δήμο. 

ΑΡΘΡΟ 2ο 

Διάρθρωση Υπηρεσιών 

Οι υπηρεσίες του Δήμου διαρθρώνονται ως εξής: 

1. Η Δ/νση Οικονομικών και Διοικητικών Υπηρεσιών συ¬ 
γκροτείται από τα παρακάτω τμήματα και Γ ραφεία. 

Α’ Τμήμα Οικονομικό 

α) Γραφείο προϋπ/σμού και οικονομ. προγρ/σμού. 
β) Γραφείο δημοτικής περιουσίας και κτηματολογίου, 
γ) Γ ραφείο δημοτικών προσόδων, 
δ) Γ ραφείο εντελλομένων εξόδων, 
ε) Γραφείο Μισθοδοσίας προσωπικού, 
στ) Γ ραφείο Δημοτικού Ταμείου, 
ζ) Γ ραφείο ελεγκτή εσόδων - εξόδων, 
η) Γ ραφείο προμηθειών και εξοπλισμού 
Β’ Τμήμα Διοικητικό 

α) Γ ραφείο Δημοτ. Συμβουλίου και Δημαρχιακής Επι¬ 
τροπής. 

β) Γ ραφείο Ληξιαρχείου και στατιστικής, 
γ) Γραφείο προσωπικού, 
δ) Γ ραφείο Δημοτολογίων - Μητρώων, 
ε) Γ ραφείο εκλογικών καταλόγων και Στρατολογίας, 
στ) Γ ραφείο Πρωτοκόλλου - Αρχείου - Διεκ/σης - τηλεφ. 
κέντρου - ΡΑΧ. 

ζ) Γραφείο παρακολούθησης Νομικών προσώπων και 
κληροδοτημάτων - αγροτικές καλλιέργειες. 

Γ Αυτοτελές Γραφείο Ειδικής Υπηρεσίας (Δημοτική 
Αστυνομία) 

2. Η Δ/νση Τεχνικών Υπηρεσιών συγκροτείται από τα 
παρακάτω τμήματα και Γ ραφεία. 

Α’ Τμήμα Τεχνικών Έργων 
α) Γραφείο Προγρ/σμού και μελετών, 
β) Γ ραφείο κατασκευών και συντηρήσεων, 
γ) Γραφείο τοπογραφήσεων. 
δ) Γ ραφείο σήμανσης και ονοματοθεσίας, 
ε) Γ ραφείο συντήρησης σχολικών κτιρίων, 
στ) Γραμματειακή στήριξη. 

Β’ Γ ραφείο Πολεοδομίας 

α) Γραφείο Πολεοδομίας και Π.Ε. 

β) Γ ραφείο πράξεων αναλογισμού και τακτοποιήσεων. 

γ) Γ ραφείο διαχείρησης πράξεων εφαρμογής. 

δ) Γ ραφείο γεωγραφικών πληροφορικών συστημάτων. 

ε) Γραμματειακή στήριξη. 

Γ' Τμήμα Περιβάλλοντος 
α) Γ ραφείο Κίνησης Αυτ/των - Αποθήκη 
β) Γ ραφείο Καθαριότητας και μέριμνας των λαϊκών αγο¬ 
ρών και κοινοχρήστων Χώρων, 
γ) Γραφείο Πράσινου και Ηλεκτ/σμού. 
δ) Γραφείο δημοτικών Σφαγείων και Κοιμητηρίων. 

3. Τμήμα Υποστήριξης Υπηρεσιών. 

α) Γ ραφείο Δημάρχου. 

β) Γ ραφείο Δημοσίων Σχέσεων. 

γ) Γραφείο Προγρ/σμού - Οργάνωσης - Επιμόρφωσης. 

δ) Γ ραφείο πληροφορικής. 

ε) Γ ραφείο ειδικού συνεργάτη. 

4. Γραφείο Νομικής υποστήριξης (νομικός σύμβουλος). 
ΑΡΘΡΟ 3ο 

Στελέχωση Υπηρεσιών 

Οι Υπηρεσίες του Δήμου στελεχώνονται από προσω¬ 
πικό των παρακάτω κατά κατηγορία κλάδων σε καθένα 
από τους οποίους συνιστώνται οι αντίστοιχα οριζόμενες 
θέσεις. 

Α. Κατηγορία ΠΕ 

1) Κλάδος ΠΕΙ Διοικητικός 
Τρεις (3) θέσεις με βαθμούς Δ-Α. 

2) Κλάδος ΠΕ3 Πολιτ. μηχανικών 
Τρεις (3) θέσεις με βαθμούς Δ-Α. 

3) Κλάδος ΠΕ4, Αρχιτέκτων - Μηχανικών 
Δύο (2) θέσεις με βαθμούς Δ-Α. 

4) Κλάδος ΠΕ6 τοπογράφων - μηχανικών 

Μία (1) θέση τοπογράφου - μηχανικού με βαθμούς Δ-Α. 

5) Κλάδος ΠΕ9 γεωπόνων 

Μία (1) θέση γεωπόνου με βαθμούς Δ-Α. 

6) Κλάδος ΠΕ11 πληροφορικής 

Μία (1) θέση επιστήμονα πληροφορικής δοίί νν&Γβ με 
βαθμό Δ-Α. 

Β. Κατηγορία Τ.Ε. 

1) Κλάδος ΤΕ.3 Τεχνολ. Πολιτ. μηχανικών 
Δύο (2) θέσεις με βαθμούς Δ-Α. 

2) Κλάδος ΤΕ.4 τεχνολ. μηχανολόγων - ηλεκτρολόγων 
Μία (1) θέση με βαθμούς Δ-Α. 

Γ. Κατηγορία Δ.Ε. 

1) Κλάδος ΔΕΙ Διοικητικός 

Δέκα οκτώ (18) θέσεων με βαθμούς Δ-Α. 

2) Κλάδος ΔΕ. 2 εποπτών καθ/τας. 

Μια (1) θέση επόπτη καθαριότητας με βαθμούς Δ-Α. 

3) Κλάδος ΔΕ. 5 δομικών έργων. 

Τρεις (3) θέσεις εργοδηγών δομικών έργων με βαθμούς 
Δ-Α. 

4) Κλάδος ΔΕ.6 Σχεδιαστών. 

Μία (1) θέση σχεδιαστή με βαθμούς Δ-Α. 

5) Κλάδος ΔΕ. 15 εισπρακτόρων. 

Μία (1) θέση δημοτικού εισπράκτορα με βαθμούς Δ-Α. 

6) Κλάδος ΔΕ. 23 Ειδικού προσωπικού. 

Τρεις (3) θέσεις δημοτικών αστυνόμων με βαθμούς 
Δ-Α. 

Δ. Κατηγορία ΥΕ 

1) Κλάδος ΥΕ1 κλητήρων-γενικών καθηκόντων 

Μία (1) θέση κλητήρα γενικών καθηκόντων με βαθμούς 
Ε-Β. 

2) Κλάδος ΥΕ2 επιστατών καθ/τας 

Μία (1) θέση επιστάτη καθαριότητας με βαθμούς Ε-Β. 

Ε. θέσεις με μισθό εντολής 

Μία (1) θέση ειδικού συνεργάτη. 

Μία (1) θέση νομικού συμβούλου. 

ΣΤ. Προσωρινές - προσωπαγείς θέσεις που καταργούνται 
αυτοδίκαια μόλις κενωθούν με οποιοδήποτε τρόπο. 

1) Κλάδος ΠΕΙ Διοικητικός. 

Μία (1) θέση Διοικητικού με βαθμούς Δ-Α του Ν. 1874/ 
90. 

2) Κλάδος ΥΕ1 Κλητήρων γεν. καθηκόντων 

Μία (1) θέση κλητήρα με βαθμούς Ε-Β του Ν. 1874/90. 

3) Κλάδος ΔΕ24 ηλεκτρολόγων 


Δύο (2) θέσεις ηλεκτρολόγων με βαθμούς Δ-Α του Ν. 
1735/87. 

4) Κλάδος ΔΕ.28 χειριστών μηχανημάτων 

Μία (1) θέση χειριστή γκρείίντερ με βαθμούς Δ-Α του Ν. 
1874/90. 

5) Κλάδος ΔΕ. 29 οδηγών αυτ/των 

Επτά (7) θέσεις οδηγών αυτ/των με βαθμούς Δ-Α του Ν. 
1735/87 και του Ν. 1874/90. 

6) Κλάδος ΔΕ6 μηχανοτεχνιτών αυτ/των. 

Μία (1) θέση μηχανοτεχνίτη αυτ/των με βαθμούς Δ-Α. 

7) Κλάδος ΔΕ30 τεχνιτών. 

Μία (1) θέση συντηρητή κτιρίων με βαθμούς Δ-Α. 

Μία (1) θέση σιδηρουργού με βαθμούς Δ-Α. 

Μία (1) θέση ξυλουργού με βαθμούς Δ-Α. 

Μία (1) θέση ελαιοχρωματιστή με βαθμούς Δ-Α. 

Τρεις (3) θέσεις υδραυλικών με βαθμούς Δ-Α. 

Επτά (7) θέσεις τεχνικών οικοδόμων με βαθμούς Δ-Α. 
Οι θέσεις αυτές έχουν συσταθεί με τους Νόμους 
1735/87 και 1874/90. 

8) Κλάδος ΥΕ16 προσωπικού καθαριότητας. 

Μία (1) θέση εργάτη πολιστ. και αθλητικών εκδηλώσεων 
με με βαθμούς Ε-Β. 

Μία (1) θέση συντηρητή αυτ/των με βαθμούς Ε-Β. 

Μία (1) θέση εργάτη ύδρευσης με βαθμούς Ε-Β. 

Πέντε (5) θέσεις εργατών Κήπων με βαθμούς Ε-Β. 

Μία (1) θέση φύλακα-καθαριστή νέου Κοιμητηρίου με 
βαθμούς Ε-Β. 

Δέκα επτά (17) θέσεις οδοκαθαριστών με βαθμούς 
Ε-Β. 

Μία (1) θέση φύλακα - καθαριστή Δημοτικών Σφαγείων 
με βαθμούς Ε-Β. 

Μία (1) θέση επόπτη Σφαγείων με βαθμούς Ε-Β. 

Μία (1) θέση επιστάτη καθαριότητας με βαθμούς Ε-Β. 
Μία (1) θέση βοηθού σιδηρουργού με βαθμούς Ε-Β. 
Πέντε (5) θέσεις εργατών- βοηθών οικοδόμων με βαθ¬ 
μούς Ε-Β. 

Οι θέσεις αυτές έχουν συσταθεί με τους Νόμους 
1735/87 και 1874/90. 

2. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΑΟΡΙ¬ 
ΣΤΟΥ ΧΡΟΝΟΥ. 

Μία (1) θέση ηλεκτροτεχνίτη αυτ/των. 

Μία (1) θέση διοικητικού υπαλλήλου 
Μία (1) θέση καθαρίστριας. 

Μία (1) θέση επόπτη Κήπων 
Μία (1) θέση επόπτη Κοιμητηρίων. 

Δύο (2) θέσεις χειριστών μηχανημάτων. 

Οκτώ (8) θέσεις οδηγών αυτ/των. 

Δέκα επτά (17) θέσεις οδοκαθαριστών. 

Μία (1) θέση φύλακα-καθαριστή Κοιμητηρίων. 
Τέσσερεις (4) θέσεις εργατών Κήπων. 

Μία (1) θέση φύλακα χώρου απορριμμάτων. 

Μία (1) θέση ελαιοχρωματιστή. 

Μία (1) θέση σιδηρουργού-τεχνίτη. 

Τέσσερεις (4) θέσεις εργατών - Βοηθών οικοδόμων. 

Δύο (2) θέσεις τεχνίτες - οικοδόμοι. 

Μία (1) θέση Επόπτη Σφαγείων. 

ΑΡΘΡΟ 4ο 
Προσόντα διορισμού 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα, καθορίζονται με τις διατάξεις 
του Ν. 1188/81 «Περί κατάστασης προσωπικού των ΟΤΑ» 
του Π.Δ. 37α/86, του Ν. 1586/86, του Π.Δ. 22/89, του 
410/88 Π.Δ/τος καθώς και του Ν. 1943/91. 

ΑΡΘΡΟ 5ο 

Προϊστάμενοι Υπηρεσιών 

1. Στην Διεύθυνση Διοικητ. και Οικονομ. Υπηρεσιών 
προϊστανται υπάλληλος με βαθμός Α’ κατηγορίας ΠΕΙ 
Διοικητικού. 

2. Στα τμήματα Διοικητικού και Οικονομικού αντίστοιχα 
προϊστανται υπάλληλοι με βαθμό Α’ της κατηγορίας ΠΕΙ 
και αν δεν υπηρετούν υπάλληλοι της κατηγορίας ΠΕΙ Δ/ 
κού, τότε προϊστανται υπάλληλοι με βαθμό Α' της κατηγο¬ 
ρίας ΔΕΙ Δ/κού. 

3. Στην Δ/νση τεχνικών Υπηρεσιών προϊσταται υπάλλη¬ 
λος με βαθμό Α’ ή Β* κατηγορίας ΠΕ 3 Πολιτ. μηχανικών ή 
αν δεν υπηρετούν υπάλληλοι της κατηγορίας ΠΕ.3, τότε 
προϊστανται υπάλληλος της κατηγορίας ΠΕ.4 Αρχιτεκτό¬ 
νων βαθμού Α’. 

4. Στο τμήμα τεχνικών έργων προϊσταται υπάλληλος της 
κατηγορίας ΠΕ.3 Πολιτ. μηχανικών ή ΠΕ.6 τοπογράφων 
μηχανικών ή αν δεν υπηρετεί υπάλληλος της κατηγορίας 
ΠΕ.3 ή ΠΕ.6 τότε υφίσταται υπάλληλος της κατηγορίας 
ΤΕ.3 τεχνολόγων πολιτ. μηχανικών βαθμού Α* ή Β’. 

5. Στο τμήμα Πολεοδομίας προϊσταται υπάλληλος με 
βαθμό Α’ ή Β’ του κλάδου ΠΕ.3 πολιτ. μηχανικών ή αν δεν 
υπηρετεί υπάλληλος της κατηγορίας ΠΕ.3 τότε προϊστα- 
ται υπάλληλος της κατηγορίας ΠΕ.4 αρχιτεκτόνων βαθ¬ 
μούς Α’ ή Β’. 

6. Στο τμήμα Περιβάλλοντος προϊσταται υπάλληλος με 
βαθμό Α ή Β ή Γ’ του κλάδου ΤΕ.4 Τεχνολόγων ηλεκτρο- 
λόγων-μηχανολόγων και αν δεν υπηρετεί υπάλληλος της 
κατηγορίας ΤΕ.4, τότε προϊσταται υπάλληλος της κατηγο¬ 
ρίας ΔΕ.5 εργοδηγών δομικών έργων βαθμού Α’ ή Β’. 

7. Στο αυτοτελές Γραφείο της Ειδικής Υπηρεσίας προϊ- 
σταται υπάλληλος με βαθμό Α* ή Β’ ή Γ’ του κλάδου ΔΕ.23. 

8. Στο Τμήμα Υποστήριξης Υπηρεσιών προϊσταται 
υπάλληλος με βαθμό Α’ ή Β’ του κλάδου ΠΕΙ Διοικητικού ή 
αν δεν υπηρετεί υπάλληλος της κατηγορίας ΔΕΙ Δ/κού 
τότε προϊσταται υπάλληλος με βαθμό Α’ ή Β* του κλάδυ 
ΔΕΙ Δ/κού. 

ΑΡΘΡΟ 6ο 
ΑΡΜΟΔΙΟΤΗΤΕΣ 

1. Τμήμα Υποστήριξης Υπηρεσιών, 
α. Γ ραφεία Δημάρχου 

Ρύθμιση συναντήσεων και επικοινωνιών του Δημάρχου. 
Δακτυλογράφηση, διεκπεραίωση και αρχειοθέτηση της 
προσωπικής αλληλογραφίας και αποφάσεων του Δημάρ¬ 
χου. Τήρηση πρακτικού συναντήσεων ή συσκέψεων στα 
οποία μετέχει ο Δήμαρχος. 

Τήρηση προσωπικού αρχείου εγγράφων Δημάρχου. 
Συγκέντρωση στοιχείων ή εγγράφων που πρέπει να 
υπογραφούν από το Δήμαρχό και μέριμνα για την υπο¬ 
γραφή και την διεκπεραιώσή τους. 


β. Γ ραφείο Δημοσίων Σχέσεων. 

Επεξεργασία, κατάρτιση, εισήγηση και εκτέλεση προ¬ 
γραμμάτων προβολής του έργου και των υπηρεσιών που 
παρέχει ο Δήμος. 

Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τους στόχους και υπηρεσίες 
του Δήμου και την δραστηριοποίησή τους στην προσπά¬ 
θεια των τοπικών συμφερόντων. 

Παρακολούθηση δημοσιεύσεων του τύπου ή εκπομπών 
στα Μέσα Μαζικής Επικοινωνίας και προετοιμασία για 
ανάλογες δημοσιεύσεις. 

Επιμέλεια ενημερωτικών εκδόσεων ή εκπομπών του 
Δήμου στα Μ.Μ.Ε. 

Οργανωτική προετοιμασία και υποστήριξη ενημερωτι¬ 
κών συνεδρίων, συνελεύσεων και γενικά εκδηλώσεων του 
Δήμου. 

Μέριμνα για την παροχή οποιοσδήποτε πληροφορίας 
για τις δραστηριότητες και τις υπηρεσίες του Δήμου, όταν 
ζητείται από τους πολίτες. 

Τήρηση πληροφοριακού αρχείου δημοσιεύσεων ή εκ¬ 
πομπών που αφορούν τον Δήμο καθώς και τήρηση αρ¬ 
χείου τυπικών φορέων (Αρχές, Δημόσιες Υπηρεσίες, σω¬ 
ματεία, Ιδρύματα, Σύλλογοι κλπ). 

γ. Γ ραφείο προγραμματισμού, Οργάνωσης και Επιμόρφω¬ 
σης. 

Έρευνα και συνεχής συγκέντρωση πληροφοριακών 
Στοιχείων που αφορούν την υφιστάμενη κατάσταση στην 
περιοχή του Δήμου και συνθέτουν τα χαρακτηριστικά ή 
ιδιαιτερότητες του Δήμου από κοινωνική, πολιτιστική, οι¬ 
κονομική άποψη. 

Εξαγωγή συμπερασμάτων ως προς τις πραγματικές 
ανάγκες των πολιτών και του τοπικού περιβάλλοντος. 

Συγκέντρωση στοιχείων από το εξωτερικό περιβάλλον 
του Δήμου που επηρεάζουν τις δραστηριότητές του (π.χ. 
Κυβερνητική πολιτική και προγράμματα, προγράμματα και 
ΕΟΚ, προγράμματα από φορείς της Αυτοδιοίκησης, όπως 
τηςΤΕΔΚ, ΚΕΔΚΕ, κ.λ.π.). 

Συνεργασία με τις επιμέρους Υπηρεσίες του Δήμου για 
την προδιαγραφή των ενεργειών - δραστηριοτήτων που 
Περιλαμβάνονται στα προγράμματα δράσης του Δήμου. 

Τα προγράμματα αυτά είναι: 

α) Το πρόγραμμα χρηματοδότησης της λειτουργίας και 
δράσης του Δήμου. 

β) Το πρόγραμμα εκπόνησης ειδικών μελετών και εφαρ¬ 
μογής μελετών. 

γ) Το πρόγραμμα μελετών και κατασκευής τεχνικών έρ¬ 
γων. 

δ) Το πρόγραμμα προμηθειών, εξοπλισμού και υλικών, 
ε) Το πρόγραμμα εξασφάλισης του αναγκαίου ανθρώπι¬ 
νου δυναμικού. 

στ) Το πρόγραμμα εκπαίδευσης και επιμόρφωσης προ¬ 
σωπικού. 

δ. Γραφείο Νομικού συμβούλου. 

Παροχή νομικών συμβουλών προς τις υπηρεσίες του 
Δήμου για οποιοδήποτε θέμα. 

Νομική επεξεργασία και γνωμοδότηση για πράξεις της 
Διοίκησης που αφορούν το Δήμο. 

Παραστάσεις σε όλα τα Δικαστήρια για υποθέσεις του 
Δήμου. 

Παραστάσεις στις διοικητικές αρχές για την προάσπιση 

των συμφερόντων του Δήμου. 

2. Διεύθυνση Διοικητικών και Οικονομικών Υπηρεσιών, 
α) ΓΡΑΦΕΙΟ ΔΙΕΥΘΥΝΤΗ 

Η Διεύθυνση Οικονομικών Διοικητικών Υπηρεσιών έχει 
ως κύρια αντικείμενα. 

1. Παραλαβή τη αλληλογραφίας και προώθηση αυτής 
στα αρμόδια τμήματα. 

2. Έλεγχο και διαχείριση των διαδικασιών οικονομικού 
προγραμματισμού και ελέγχου του Δήμου (περιοδικοί 
προϋπολογισμοί/ απολογισμοί, ταμειακά προγράμματα, 
εσωτερικός έλεγχος, οικονομική πληροφόρηση κ.λ.π.). 

3. Έλεγχο και διαχείριση των διαδικασιών/βεβαίωσης 
των κάθε φύσης εσόδων του Δήμου. 

4. Διαχείριση των διαδικασιών ελέγχου των δαπανών 
του Δήμου. 

5. Διαχείριση των διαδικασιών και αρχείων που αφορούν 
το προσωπικό του Δήμου. 

6. Διαχείριση των διαδικασιών προμηθειών του Δήμου. 

7. Διαχειριστική παρακολούθηση της περιουσίας του 
Δήμου. 

8. Ελεγχο και διαχείριση των διαδικασιών εισπράξεων 
και πληρωμών. 

9. Ελεγχο και διαχείριση των διαδικασιών λογιστικής 
απεικόνισης των οικονομικών πράξεων του Δήμου. 

10. Διαχείριση των διαδικασιών Δημοτικής Κατάστασης 
και Ληξιαρχείου του Δήμου. 

Παρακολούθηση της νομοθεσίας και της κανονικής 
εφαρμογής των γενικών ρυθμίσεων της Πολιτείας στα θέ¬ 
ματα του προσωπικού οποιοσδήποτε σχέσης εργασίας 
του Δήμου. 

11. Διαχείριση των διαδικασιών προμηθειών του Δήμου. 

12. Εποπτεία των Αποθηκών του Δήμου. 

13. Παρακολούθηση της νομοθεσίας που ενδιαφέρει 
γενικά την Δ/νση και ενημέρωση των επί μέρους αρμόδιων 
Γ ραφείων. 

β) ΓΡΑΦΕΙΟ ΠΡΟΣΩΠΙΚΟΥ 

Φροντίζει για την εφαρμογή των νόμων περί δημοτικών 
υπαλλήλων, τακτικών εκτάκτων, ημερομισθίων, εργατο- 
τεχνιτών και τη διενέργεια διαγωνισμών πρόσληψης. 

Εκτελεί τις αποφάσεις διορισμών, προαγωγών, απολύ¬ 
σεων, παραιτήσεων, μεταθέσεων, αποσπάσεων, χορήγη¬ 
σης αδειών, οικογ. επιδομάτων, χρονοεπιδομάτων κ.λ.π. 

Φροντίζει για την εφαρμογή του Πειθαρχικού Δικαίου. 

Καταρτίζει τα σχέδια οργανισμών εσωτερικής υπηρε¬ 
σίας. 

Τηρεί τα μητρώα και τους ατομικούς φακέλλους του 
προσωπικού. 

Διεξάγει κάθε αλληλογραφία αναφερόμενη στην υπη¬ 
ρεσιακή κατάσταση του πάσης φύσεως προσωπικού του 
Δήμου. 

γ) ΓΡΑΦΕΙΟ ΔΗΜΟΤΟΛΟΓΙΩΝ - ΜΗΤΡΩΩΝ ΑΡΡΕΝΩΝ 
- ΣΤΡΑΤΟΛΟΓΙΑΣ 

Εφαρμόζει τις διατάξεις του Νόμου περί Δημοτολογίων 
και του Νόμου περί ιθαγένειας και εκτελεί τη σχετική με 
αυτές υπηρεσία, τηρώντας τα απαιΐούμενα βιβλία. 

Εκδίδει τα εκ των δημοτολογίων εξαγόμενα πιστοποιη¬ 
τικά ιθαγένειας οικογ. κατάστασης, σχολικής χρήσεως, 
κληρονομιών ταυτοτήτων κ.λ.π. 

Ενημερώνει τους οικογ. φακέλλους και τις οικογενεια¬ 


κές καρτέλλες των δημοτών και διεξάγει κάθε σχετική με 
το αντικείμενο των δημοτολογίων αλληλογραφία. 

Τηρεί τα μητρώα αρρένων σύμφωνα με τις διατάξεις της 
ισχύουσας Νομοθεσίας και διεξάγει τη σχετική με το αντι¬ 
κείμενο αυτό αλληλογραφία. 

Καταρτίζει τους στατολογικούς πίνακες και τηρεί τα μη¬ 
τρώα υποζυγίων της περιφερίας του Δήμου κατά τις διατά¬ 
ξεις του Νόμου. 

δ) ΓΡΑΦΕΙΟ ΕΚΛΟΓΙΚΩΝ ΚΑΤΑΛΟΓΩΝ 

Εφαρμόζει τις διατάξεις των Νόμων και της ισχύουσας 
εκλογικής νομοθεσίας. 

Επιμελείται της τήρησης και ενημέρωσης των εκλογι¬ 
κών καταλόγων, εκλογικών βιβλιαρίων και διεξάγει κάθε 
σχετική με το αντικείμενο αυτό αλληλογραφία. 

Εκτελεί τα ανατιθέμενα στο Δήμο καθήκοντα για τη διε¬ 
νέργεια βουλευτικών και δημοτικών εκλογών. 

ε) ΓΡΑΦΕΙΟ ΛΗΞΙΑΡΧΕΙΟΥ ΚΑΙ ΣΤΑΤΙΣΤΙΚΗΣ 

Μεριμνά για την τήρηση των ληξιαρχικών βιβλίων, γεν¬ 
νήσεων, γάμων, θανάτων και την καταχώρηση σ’ αυτά των 
ληξιαρχικών γεγονότων σύμφωνα με τις διατάξεις της 
ισχύουσας Νομοθεσίας περί Ληξιαρχείων και Ληξ. πρά¬ 
ξεων. 

Επιμελείται της έκδοσης αντιγράφων ληξ. πράξεων. 

Εκδίδει και αποστέλλει ληξιαρχικές πράξεις γεννήσεων, 
γάμων, θανάτων στους αντίστοιχους Δήμους και Κοινότη¬ 
τες σύμφωνα με τη ισχύουσα νομοθεσία. 

Διεξάγει κάθε σχετική με τις αρμοδιότητες του γρα¬ 
φείου αυτού αλληλογραφία. 

Επιμελείται την τέλεση των πολιτικών γάμων στο Δήμο 
και διεξάγει τη σχετική αλληλογραφία. 

Συμπληρώνει και αποστέλλει στοιχεία στατιστικής και 
τηρεί τα απαιτούμενα βιβλία και στοιχεία. 

στ) ΓΡΑΦΕΙΟ ΔΗΜΟΤ. ΣΥΜΒΟΥΛΙΟΥ ΚΑΙ ΔΗΜ. ΕΠΙ¬ 
ΤΡΟΠΗΣ 

Μεριμνά για την συγκρότηση των συνεδριάσεων του Δη- 
μοτ. Συμβουλίου για την κατάρτιση των θεμάτων ημερή¬ 
σιας διάταξης, κοινοποίησης των προσκλήσεων και γενικά 
την εφαρμογή των σχετικών διατάιξεων περί λειτουργίας 
δημοτικού συμβουλίου και δημαρχιακής επιτροπής που 
προβλέπονται στο Δημοτικό Κώδικα. 

ζ) ΓΡΑΦΕΙΟ ΤΗΡΗΣΗΣ ΠΡΑΚΤΙΚΩΝ ΚΑΙ ΑΡΧΕΙΟΥ 
ΑΠΟΦΑΣΕΩΝ. 

Επιμελείται της τήρησης των βιβλίων πρακτικών συνε¬ 
δριάσεων την έκδοση αποφάσεων και κοινοποίησης στα 
αρμόδια γραφεία του Δήμου για την εφαρμογή των απο¬ 
φάσεων αυτών όπως και κάθε σχετική με τις αποφάσεις 
αυτές αλληλογραφία. 

Την εφαρμογή του Κανονισμού λειτουργίας του Δ.Σ. 

η) ΓΡΑΦΕΙΟ ΠΡΩΤΟΚΟΛΛΟΥ ΚΑΙ Δ/ΣΗΣ ΕΓΓΡΑΦΩΝ 

Μεριμνά για την πρωτοκόλληση και συσχέτιση των ει¬ 
σερχομένων και εξερχομένων εγγράφων καθώς και την 
παράδοση αυτών στα αρμόδια γραφεία. 

Επιμελείται της δακτυλογράφησης των αντιγράφων και 
εγγράφων των αρμοδίων γραφείων, την παραβολή αυτών, 
την επικύρωση των αντιγράφων και την διεκπεραίωση αυ¬ 
τών. 

Οι υπηρετούντες στο γραφείο τούτο κλητήρες, οφεί¬ 
λουν να προσέρχονται στην υπηρεσία νωρίτερα για να επι¬ 
βλέπουν την καθαριότητα και την θέρμναση των γραφείων 
και να αποχωρούν μετά την αποχώρηση των υπαλλήλων 

όλων των γραφείων αφού βεβαιωθούν για την ασφάλεια 
των εγκαταστάσεων φωτισμού ύδρευσης, θέρμανσης της 
ασφάλισης των θυρών, παραθύρων και εξώθυρας του Δημ. 
καταστήματος. 

θ) ΓΡΑΦΕΙΟ ΤΗΡΗΣΗΣ ΓΕΝΙΚΟΥ ΑΡΧΕΙΟΥ ΤΟΥ ΔΗ¬ 
ΜΟΥ 

Τακτοποιεί το αρχείο και τοποθετεί τα προοριζόμενα 
για το αρχείο έγγραφα μετά την ταξινόμησή τους. 

Μεριμνά για την εκκαθάριση του αρχείου και την κατα¬ 
στροφή του άχρηστου υλικού. 

Φροντίζει για τη διατήρηση του χώρου του Αρχείου σε 
καλή κατάσταση. 

Μεριμνά για τη συντήρηση και διαφύλαξη της συλλογής 
των νομικών βιβλίων, των συγγραμμάτων και της Εφημερί¬ 
δας της Κυβέρνησης. 

ι) ΓΡΑΦΕΙΟ ΠΑΡΑΚΟΛΟΥΘΗΣΗΣ ΕΣΟΔΩΝ 

Επιμελείται της συγκέντρωσης, μελέτης και ελέγχου 
των σχετικών στοιχείων για τη βεβαίωση των φόρων, τε¬ 
λών και δικαιωμάτων του Δήμου όπως και κάθε άλλης δη¬ 
μοτικής προσόδου. 

Μεριμνά για την έγκαιρη κατάρτιση, δημοσίευση και βε¬ 
βαίωση των οικείων βεβαιωτικών καταλόγων και καταστά¬ 
σεων και την αποστολή τους στο Δημοτικό Ταμείο. 

Φροντίζει για την εκμίσθωση και εκμετάλλευση των ακι¬ 
νήτων και των εγκαταστάσεων του Δήμου γενικά, εφαρμό¬ 
ζοντας τη σχετική νομοθεσία. 

Φροντίζει για την εφαρμογή των ειδικών κανονισμών των 
επί μέρους υπηρεσιών καθαριότητας, φωτισμού, Σφα¬ 
γείων, Νεκροταφείων, Αγορών και παίρνει επί τις υπηρε¬ 
σίες αυτές τα στοιχεία για τη βεβαίωση των αντίστοιχων 
εσόδων του Δήμου. 

Ενεργεί ελέγχους επί της καλής και νομίμως τήρησης 
των ανωτέρω κανονισμών και εισηγείται αρμοδίων για την 
αρτιότερη λειτουργία και εκμετάλλευση των υπηρεσιών 
αυτών και γενικά φροντίζει για την εφαρμογή των διατά¬ 
ξεων περί οικον. δ/σης και λογιστικού των δήμων και κοι¬ 
νοτήτων και περί προσόδων της δημοτικής περιουσίας. 

ια) ΓΡΑΦΕΙΟ ΔΗΜΟΤΙΚΗΣ ΠΕΡΙΟΥΣΙΑΣ ΚΑΙ ΚΤΗΜΑ¬ 
ΤΟΛΟΓΙΟΥ 

Διεξάγει κάθε προπαρασκευαστική εργασία για την επί¬ 
λυση των μεταξύ Δήμων και φορολογουμένων αναφυομέ- 
νων φορολογικών διαφορών και αμφισβητήσεων. 

Επιμελείται την κατάρτιση, τήρηση και ενημέρωση του 
κτηματολογίου του Δήμου σύμφωνα με τις ισχύουσες δια¬ 
τάξεις. 

Μεριμνά για την οργάνωση των εμποροπανηγύρων πα¬ 
ραχώρηση χώρων κ.λπ. και γενικά ασχολείται με την εφαρ¬ 
μογή των διατάξεων επί όλων των εσόδων του Δήμου. 

ιβ) ΓΡΑΦΕΙΟ ΛΟΓΙΣΤΗΡΙΟΥ 

Εκτελεί κάθε εργασία που αφορά στην κατάρτιση του 
προϋπολογισμού του Δήμου και μεριμνά για την ψήφιση 
και έγκριση αυτού. 

Παρακολουθεί την εκτέλεση του προϋπολογισμού εσό¬ 
δων και εξόδων και εισηγείται αρμοδίων περί τροποποιή- 
σεως αυτού. 

Εκδίδει τα πόσης φύσεως χρηματικά εντάλματα πληρω¬ 
μών και δαπανών του Δήμου μετά προηγούμενη εκκαθά¬ 
ριση και έλεγχο νομιμότητας της δαπάνης. 

Προσυπογράφει τα χρηματικά εντάλματα και μεριμνά 
για την υπογραφή τους και από τα υπόλοιπα αρμόδια όρ¬ 
γανα. 

Επιμελείται της εφαρμογής των κειμένων διατάξεων 


του Δημοτικού και Κοινοτικού Κώδικα για τη λογιστική τα¬ 
κτοποίηση των εξόδων και της εφαρμογής των διατάξεων 
περί οικον. διοικήσεως και λογιστικού των Δήμων (απόδο¬ 
σης λογαριασμών κάθε τετράμηνου - εντάλματα προπλη¬ 
ρωμής κ.λπ.). 

Τηρεί τα προβλεπόμενα από το Νόμο διαχειριστικά βι¬ 
βλία. 

ιγ) ΓΡΑΦΕΙΟ ΜΙΣΘΟΔΟΣΙΑΣ ΠΡΟΣΩΠΙΚΟΥ. 

Επιμελείται της έκδοσης των μισθοδοτικών καταστά¬ 
σεων του μόνιμου και έκτακτου προσωπικού του Δήμου 
και των εργατοτεχνιτών. Εκτελεί τις αποφάσεις περί διορι¬ 
σμού, προαγωγών, απολύσεων, παραιτήσεων, χορήγησης 
αδειών, χρονοεπιδομάτων, που κοινοποιούνται από τα αρ¬ 
μόδια γραφεία σύμφωνα με τις ισχύουσες διατάξεις. 

Τηρεί τα βιβλία μισθοδοσίας τακτικού προσωπικού ημε¬ 
ρομίσθιου και έκτακτου και φροντίζει για την ενημέρωση 
των ασφαλιστικών βιβλιαρίων, των ασφαλισμένων στο ΙΚΑ 
τακτικών υπαλλήλων, εκτάκτων, εργατοτεχνιτών κ.λπ. 

Επιμελείται της πληρωμής των συνταξιούχων του Δήμου 
και εφαρμόζει την ισχύουσα γΓ αυτούς νομοθεσία. 

Ιδ) ΓΡΑΦΕΙΟ ΔΗΜΟΤΙΚΟΥ ΤΑΜΕΙΟΥ 

Μεριμνά για την κανονική και έγκαιρη είσπραξη των 
εσόδων του Δήμου σύμφωνα με τις ισχύουσες διατάξεις. 

Επιμελείται της εξόφλησης των χρηματικών ενταλμά¬ 
των πληρωμής των διαφόρων δαπανών του Δήμου. 

Τηρεί υπεύθυνα τα διάφορα διαχειριστικά βιβλία σύμ¬ 
φωνα με την ισχύουσα Νομοθεσία. 

Ο Ταμίας ασκεί υπεύθυνα την όλη ταμειακή υπηρεσία 
του Δήμου και των δημοτικών Νομ. Προσώπων, σύμφωνα 
με τις διατάξεις του Νόμου. 

Αυτός έχει τις ευθύνες τις οποίες έχει ο Δημόσιος Τα¬ 
μίας καθώς και αυτές που απορρέουν από τις διατάξεις 
περί οικον. διοίκησης και λογιστικού των Δήμων και Κοινο¬ 
τήτων και του 898/81 Π.Δ/τος. 

Μεριμνά για την συγκέντρωση και ταξινόμηση όλων των 
απολογιστικών στοιχείων κάθε οικον. έτους και την υπο¬ 
βολή των αντίστοιχων απολιγισμών αρμοδίως προς έλεγχο 
και έγκριση. 

ιε) ΓΡΑΦΕΙΟ ΕΛΕΓΚΤΟΥ ΕΣΟΔΩΝ ΚΑΙ ΕΞΟΔΩΝ 

Διεξάγει κάθε εργασία σχετική με την επιμέλεια βεβαί¬ 
ωσης και είσπραξης όλων των εσόδων του Δήμου και την 
τήρηση των λογιστικών βιβλίων. 

Διεξάγει τις λογιστικές πράξεις τις σχετιζόμενες με την 
πληρωμή εξόδων του Δήμου, την τήρηση λογιστικών βι¬ 
βλίων του Ταμείου και την κατάρτιση των μηνιαίων και ετή¬ 
σιων λογ/σμών της διαχείρισης αυτού. 

ιστ) ΓΡΑΦΕΙΟ ΕΙΣΠΡΑΚΤΟΡΩΝ 

Η είσπραξη των δημοτικών εσόδων ενεργείται αποκλει¬ 
στικά από τους δημοτικούς εισπράκτορες. 

Μεριμνούν για την έγκαιρη και εντός της ταχθείσης 
προθεσμίας από το Γραφείο βεβαίωσης εσόδων είσπρα¬ 
ξης των εσόδων που ανατίθενται σ’ αυτούς σύμφωνα με 
τις διατάξεις περί δημοσίου λογιστικού των δήμων και κοι¬ 
νοτήτων. 

Έχουν τις ανάλογες ευθύνες με τους διαχειριστές των 
ταμείων για την χρηματική διαχείριση εφρμοζομένων των 
διατάξεων του 898/81 Π. Δ/τος. 

Φροντίζουν για την κοινοποίηση κάθε έγγραφης πρό¬ 
σκλησης ή ειδοποίησης που αφορά στην είσπραξη των δη¬ 
μοτικών εσόδων. 

Διενεργεί κάθε προπαρασκευαστική εργασία για τη δια¬ 
γραφή βεβαιωθέντων ή επιστροφή αχρεωστήτως εισπρα- 

χθέντων και αποστολή στο αρμόδιο γραφείο. 

ιζ) ΓΡΑΦΕΙΟ ΠΡΟΜΗΘΕΙΩΝ ΚΑΙ ΔΙΕΥΘΥΝΣΗΣ ΥΛΙ¬ 
ΚΟΥ 

Παρακολούθιση της εκτέλεσης κάθε παραγγελίας μέχρι 
και την παραλλαγή των παραγγελθέντων ειδών. 

Κατάρτιση των σχετικών διακηρύξεων και διεξαγωγή 
δημοπρασιών όπου αυτές απαιτούνται. 

Φροντίζει για την προμήθεια των αναγκαιούντων υλικών 
την εκποίηση των αχρήστων, την έκδοση διαταγών για την 
διαγραφή των κατεστραμμένων ή απωλεσθέντων υλικών, 
α. Ετοιμάζει το πρόγραμμα προμηθειών σε συνεργασία 
με τις υπηρεσίες του Δήμου. 

β. Παρακολούθηση της υλοποίησης του προγράμματος 
και ενημέρωση των ενδιαφερομένων υπηρεσιών του Δή¬ 
μου. 

3. Διεύθυνση τεχνικών Υπηρεσιών 
α. Γραφείο Προγραμματισμού και μελετών. 
Προσδιορισμός στόχων, ετήσιων και μεσοπρόθεσμων 
που αφορούν την τεχνική δραστηριότητα του Δήμου, ως 
προς την εκτέλεση νέων τεχνικών έργων και την εκτέλεση 
εργασιών συντήρησης της υφιστάμενης κοινόχρησης υπο¬ 
δομής. 

Ετήσιας και μεσοπρόθεσμος προγραμματισμός μελε¬ 
τών και κατασκευών νέων έργων και συντηρήσεων και κα¬ 
θορισμός προϋποθέσεων υλοποίησης (χρονοδιάγραμμα, 
τεχνικός εξοπλισμός, ανθρώπινο δυναμικό, πόροι κ.λπ.). 
β. Γραφείο Κατασκευών και συντηρήσεων 
Σύνταξη τεχνικών μελετών είτε για έργα που θα εκτελε- 
σθούν με αυτεπιστασία είτε για έργα που θα ανατεθούν σε 
τρίτους, στις περιπτώσεις που αποφασίζεται η εκπόνηση 
μελετών από τις υπηρεσίες του Δήμου. 

Εισήγηση για την σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου. 

Κατάρτιση προδιαγραφών μελετών και παρακολούθηση 
της εκπόνησης μελετών τεχνικών έργων που ανατίθενται 
σε τρίτους, τήρηση των διαδικασιών παρακολούθησης 
ελέγχου και παραλαβής των μελετών από ποιοτικής και 
συμβατικής άποψης. 

Εισήγηση για την σκοπιμότητα ανάθεσης της κατα¬ 
σκευής τεχνικών έργων σε τρίτους. 

Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τα εκτελούμενα 
έργα καλύπτουν εργασίες οικοδομικές, ξυλουργικές, με¬ 
ταλλικές κατασκευές, υδραυλικές, μηχανολογικές, ηλε- 
κτρολογικές, κατεδαφίσεις κτιρίων δημοτικών και γενικά 
κτιρίων και εγκαταστάσεων που αναλαμβάνει να κατα¬ 
σκευάσει ή επισκευάσει ο Δήμος. 

Επίσης πεζοδρόμους, πλατείες, έργα χώρων πρασίνου, 
παιδικές χαρές, αθλητικούς χώρους, κοιμητήρια, σφαγεία 
κ.λπ. 

Φροντίδα για την παρακολούθηση και τήρηση της νομο¬ 
θεσίας που έχει σχέση με την ανάθεση, παρακολούθηση, 
εκτέλεση και παραλαβή μελετών και τεχνικών έργων. 

Σύνταξη τεχνικών προδιαγραφών για την προμήθεια μη¬ 
χανημάτων, τεχνικού εξοπλισμού ή υλικών για τις ανάγκες 
της Τεχνικής Υπηρεσίας του Δήμου, 
γ) Γ ραφείο τοπογραφήσεων 

Εκτέλεση εργασιών για την εφαρμογή του σχεδίου πό¬ 
λης των εκτός σχεδίου αδειών επί του εδάφους (καθορι¬ 
σμός οικοδομικών γραμμών, σύνταξη και έλεγχος τοπο- 
γραφικών διαγραμμάτων κ.λπ.). 

Τήρηση των σχετικών διαδικασιών για προσκυρώσεις 


και τακτοποιήσεις οικοπέδων. 

Εκτέλεση ή επίβλεψη τοπογραφικών εργασιών που 
ανατίθενται σε τρίτους. 

Συνεχής ενημέρωση των τοπογραφικών διαγραμμάτων 
του σχεδίου πόλης. 

δ) Γ ραφείο σήμανσης και ονοματοθεσίας 

Εγκατάσταση και συντήρηση κάθε είδους πληροφο¬ 
ριακό πινακίδων στην περιοχή του Δήμου (πινακίδες ονο¬ 
μασίας οδών και πλατειών, αρίθμιση κτιρίων, παροχή πλη¬ 
ροφοριών σε θέματα συγκοινωνιακών μέσων, στάσεων 
αστικών συγκοινωνιών, υποδομής αυτών κ.λπ.). 

Επισήμανση διαφημιστικών πινακίδων τρίτων που τοπο¬ 
θετήθηκαν χωρίς άδεια, εισήγηση και εκτέλεση εργασιών 
απομάκρυνσής τους, εργασίες σήμανσης και διαγράμμι¬ 
σης, τοποθέτηση κσι συντήρηση προστατευτικών μέσων 
για την ασφάλεια της κυκλοφορίας των οχημάτων και πε¬ 
ζών. 

ε. Γ ραφείο συντήρηση σχολικών κτιρίων 

Μελέτη και εκτέλεση τεχνικών έργων και εργασιών συ¬ 
ντήρησης που αφορούν τα σχολικά κτίρια. 

Τα εκτελούμενα έργα καλύπτουν εργασίες οικοδομικές 
(φέρουσες κατασκευές, τοιχοποιία, επιχρίσματα, χρωμα¬ 
τισμοί, επιστρώσεις κ.λπ.), ξυλουργικές και μεταλλικές 
κατασκευές, υδραυλικές, μηχανολογικές, ηλεκτρολογι- 
κές εγκαταστάσεις. 

στ. Γραφείο Γραμματειακής στήριξης. 

Τήρηση τεχνικής βιβλιοθήκης και αρχείου τεχνικής νο¬ 
μοθεσίας καθώς και αρχείου προγραμμάτων έργων της 
τεχνικής Υπηρεσίας. 

Στο αρχείο περιλαμβάνονται φάκελλοι με. 

1. Προγραμματιζόμενα έργα. 

2. Υπό εκτέλεση έργα 

3. Αποπερατωθέντα έργα. 

Τηρούνται κάθε είδους ποσοτικά και τεχνικά χαρακτηρι¬ 
στικά των έργων που προγραμματίζονται, εκτελούνται ή 
έχουν αποπερατωθεί με τα αντίστοιχα παραστατικά όπως, 
δελτία προόδου εργασιών, πιστοποιήσεις, πληρωμές ερ¬ 
γολάβων, δελτία εργασίας προσωπικού, δελτία αγοράς 
υλικών κ.λπ. 

Παροχή πληροφοριών προς τις υπόλοιπες υπηρεσίες 
του Δήμου είτε κατά περίπτωση είτε με συστηματικό 
τρόπο για την πορεία εξέλιξης των έργων της Δ/νσης από 
χρονικής, οικονομικής και κοστολογικής άποψης. 

Εξαγωγή περιοδικών στατιστικών καταστάσεων που αφο¬ 
ρούν την εκτέλεση έργων καθώς και την αξιοποίηση των 
διατιθεμένων τεχνικών μέσων και προσωπικού. 

Παροχή γραμματειακής στήριξης στο τμήμα Πολεοδο¬ 
μίας. 

Χειρισμός του μηχανογραφικού εξοπλισμού για την 
αποδοτική εκτέλεση των δραστηριοτήτων της Δ/νσης 
Τεχν. Υπηρεσιών. 

ζ. Γραφείο Πολεοδομίας και Π.Ε. 

Έλεγχος και έκδοση των οικοδομικών αδειών καθώς και 
διεκπεραίωση όλων των συναφών με τις διοικητικές 
άδειες διοικητικών πράξεων. 

Εφαρμογή της διαδικασίας την αυθαιρέτων κατά τους 
ισχύοντες κάθε φορά νόμους (πρωτόκολλα αυθαιρέτων, 
κατεδαφίσεις, πρόστιμα, νομιμοποιήσεις). 

Εισήγηση στο δημοτικό συμβούλιο των τροποποιήσεων 
του Γ.Π.Σ. και των επεκτάσεων του σχεδίου πόλης. 

η. Γ ραφείο πράξεων αναλογισμού και τακτοποιήσεων. 

Σύνταξη τοπογραφικών διαγραμμάτων για τις πράξεις 

αναλογισμού και προώθηση της διαδικασίας για την κή- 
ρωση των πράξεων αναλογισμού. 

Σύνταξη τοπογραφικών διαγραμμάτων που αφορούν 
την δημοτική περιουσία, τους κοινόχρηστους χώρους, 
τους κοινωφελείς χώρους του σχεδίου και ελέγχει τις τε¬ 
χνικές εκθέσεις καθορισμού οικοδομικών γραμμών και την 
εφαρμογή αυτών. 

θ. Γραφείο διαχείρισης πράξεων εφαρμογής 

Παρακολουθεί τις πράξεις εφαρμογής και συνεργάζεται 
με τους ιδιοκτήτες για τον καθορισμό των ιδιοκτησιών προ 
και μετά την πράξη εφαρμογής. 

Διεκπεραιώνει την εφαρμογή της σχετικής νομοθεσίας 
και εισηγείται σχετικά στο δημοτικό συμβούλιο. 

ι. Γ ραφείο γεωγραφικού συστήματος πληροφοριών 

Παρακολουθεί την εγκατάσταση και συνεχή ενημέρωση 
γεωγραφικού συστήματος πληροφοριών για τον Δήμο Θη¬ 
βαίων. 

Αναλαμβάνει την διαχείριση και αξιοποίηση προς όφε¬ 
λος του Δήμου του γενικού και εισηγείται στο Δημοτικό 
Συμβούλιο θέματα που αναλύονται μέσω του Γ.Σ.Π. 

Εισηγείται την αγορά του κατάλληλου εξοπλισμού που 
απαιτείται και την υπογραφή συμβάσεων με συνεργαζόμε- 
νους φορείς. 

ια. Γ ραφείο Κίνησης αυτ/των - Αποθήκης 

Συντήρηση, επισκευή και τροφοδότηση με καύσιμα των 
κάθε είδους κινητών μηχανημάτων και οχημάτων του Δή¬ 
μου. 

Ελεγχος και παρακολούθηση της κίνησης των μηχανη¬ 
μάτων και οχημάτων του Δήμου. 

Κατάρτιση τεχνικών προδιαγραφών για την προμήθεια 
τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών, κ.λπ. που χρησιμοποιεί 
ο Δήμος, σε συνεργασία με το Γραφείο κατασκευής και 
συντηρήσεων και το Γ ραφείο Προμηθειών. 

Εισήγηση για την αναγκαιότητα ανάθεσης εργασιών συ¬ 
ντήρησης και επισκευής σε τρίτους όταν χρειάζεται με 
βάση τις διαδικασίες του Δήμου. 

Επίβλεψη των εργασιών που εκτελούνται από τρίτους. 

Συνεργασία με το Γ ραφείο Προμηθειών για την έγκαιρη 
προμήθεια ανταλλακτικών, υλικών, εργαλείων κ.λπ. που 
χρειάζεται το Γ ραφείο Κίνησης και η Τεχνική Υπηρεσία. 

Στην αποθήκη φυλάσσεται όλο το υλικό των διαφόρων 
υπηρεσιών του Δήμου, το οποίο καταγράφεται από τον 
αποθηκάριο και τηρούνται τα προβλεπόμενα βιβλία και δι¬ 
πλότυπα εισαγωγής και εξαγωγής και ενημερώνεται το 
Γ ραφείο Προμηθειών. 

ιβ. Γ ραφείο Καθαριότητας 

Συγκρότηση, οργάνωση, συντονισμός και γενικά διοί¬ 
κηση των συνεργείων Καθαριότητας σε καθημερινή βάση. 

Φροντίδα για την κανονική στελέχωση και την εκπαί¬ 
δευση του προσωπικού των συνεργείων Καθαριότητας. 

Συνεργασία με το Γ ραφείο Προμηθειών για την έγκριση 
προμήθεια των εργαλείων και υλικών που χρειάζεται η 
Υπηρεσία αυτή. 

Κατάρτιση, επίβλεψη και εφαρμογή λεπτομερών προ¬ 
γραμμάτων καθαρισμού των κοινοχρήστων χώρων, αποκο¬ 
μιδής, μεταφοράς και απόρριψης των συνήθων αστικών 
απορριμμάτων. 

Συγκρότηση, οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων αναγκών, 
όπως σε περιπτώσεις εκδηλώσεων, εορτασμών, αργιών, 
εξαιρέσιμων ημερών (Κυριακές). 


ιγ. Γραφείο Πράσινου και Ηλεκτρισμού 

Συνεργασία με τον Δ/ντή της Τεχνικής Υπηρεσίας για 
την ετοιμασία του προγράμματος δράσεις (καθορισμός 
αναγκαίων έργων, επεμβάσεων, προτεραιοτήτων κ.λπ.). 

Ανάλυση του προγράμματος όπως, καθορισμός ανα¬ 
γκών σε τεχνικό εξοπλισμό, εργαλεία, ηλεκτρολογικό 
υλικό, φυτά, λιπάσματα, ανταλλακτικά, ανθρώπινο δυνα¬ 
μικό, υλικό φωτισμού κ.λπ. 

Συγκρότηση, οργάνωση, συντονισμός των συνεργείων 
Πράσινου και Ηλεκτ/σμού σύμφωνα με το αντικείμενο του 
κάθε συνεργείου. 

Κατάρτιση και εφαρμογή λεπτομερών προγραμμάτων, 
φυτεύσεων, συντήρησης, ποτίσματος, αντικατάστασης, 
φθαρέντων λαμπτήρων. 

Συνεργασία με το Γ ραφείο Προμηθειών για την έγκαιρη 
προμήθεια των ανταλλακτικών, υλικών, εργαλείων, ηλε¬ 
κτρικών λαμπτήρων και ειδών που χρειάζεται το κάθε συ¬ 
νεργείο. 

ιδ. Γ ραφείο Σφαγείων και Κοιμητηρίων. 

Τήρηση των διαδικασιών λειτουργίας των δημοτικών 
Σφαγείων και δημοτικών κοιμητηρίων σύμφωνα με τους 
ισχύοντες νόμους και τους ειδικότερους κανονισμούς λει¬ 
τουργίας, διοίκησης και διαχείρησής τους. 

Σχεδιασμός, εισήγηση και εφαρμογή προγραμμάτων 
βελτίωσης στις Υπηρεσίες αυτές. 

Διαχείριση των διαδικασιών και αρχείων που σχετίζονται 
με τις οικονομικές δοσοληψίες των πολιτών ως προς την 
λειτουργία των δημοτικών Σφαγείων και δημοτικών κοιμη¬ 
τηρίων. 

ιε. Αυτοτελές Γ ραφείο Δημοτικής Αστυνομίας 

Φροντίδα για την κανονική λειτουργία των τροχοφόρων 
στην περιφέρεια του Δήμου (έλεγχος κυκλοφορίας, παρά¬ 
νομο παρκάρισμα, ελεγχόμενη στάθμευση κ.λπ.). 

Φροντίδα για την ασφαλή κυκλοφορία των πεζών στην 
περιφέρεια του Δήμου και κυρίως των μαθητών. 

Φροντίδα για την κανονική χρήση των κοινόχρηστων χώ¬ 
ρων στην περιοδή του Δήμου (πεζοδρόμια, πάρκα, παιδι¬ 
κές χαρές, πλατείες κ.λ.π.). 

Φροντίδα για την διευθέτηση ή αποτροπή συνήθως 
αστικών υποθέσεων (ηχορύπανση, αφισοκόλληση, διαφη¬ 
μίσεις). 

Εντοπισμός και έλεγχος της αυθαίρετης δόμησης και η 
σχετική ενημέρωση του τμήματος Πολεοδομίας για την 
από κοινού νόμιμη δράση. 

Φροντίδα για τον εντοπισμό και αποτροπή προβλημά¬ 
των καθαριότητας και ρύπανσης του περιβάλλοντος, 
έλεγχος και αστυνόμευση στον χώρο των λαϊκών αγορών, 
των δημοτικών αγορών και αποτροπή παραβάσεων που 
αφορούν τα έσοδα του Δήμου από τρίτους. 

Διενέργεια όλης της γραμματειακής στήριξης που απαι¬ 
τείται για διεκ/ση κλίσεων παράνομου παρκαρίσματος, 
ελεγχόμενης στάθμευσης, παραβάσεων σε κοινόχρη¬ 
στους χώρους, επιβολές προστίμων από εφαρμογή του 
κανονισμού καθ/τας κ.λπ. 

ΑΡΘΡΟ 7ο 

Γραφείο Νομικής Υποστήριξης 

Παροχή νομικής υποστήριξης προς τα πολιτικά όργανα 
του Δήμου για την προώθηση των επιδιώξεων, στόχων και 
συμφερόντων του Δήμου. 

Παροχή νομικών συμβουλών προς τις υπηρεσίες του 
Δήμου για οποιοδήποτε θέμα. 


ΦΕΚ 95 9 

Νομική επεξεργασία και γνωμοδότηση για πράξεις της 
Διοίκησης που αφορούν τον Δήμο. 

Παραστάσεις σε όλα τα Δικαστήρια για υποθέσεις του 
Δήμου. 

Παραστάσεις στις Διοικητικές αρχές για την προάσπιση 
των συμφερόντων του Δήμου. 

ΑΡΘΡΟ 8ο 

Συμβούλιο Συντονισμού Δήμου 

Το Συμβούλιο αυτό αποτελεί άτυπο συμβουλευτικό όρ¬ 
γανο υποστήριξης της λειτουργίας του Δήμου. 

Είναι επιτελικό συντονιστικό όργανο 9μελές. 
Αποτελείται από τον Δήμαρχο, τον Πρόεδρο του Δημο¬ 
τικού Συμβουλίου, τους δύο Αντιδημάρχους, τους Δ/ντές 
των δυο Δ/νσεων, τον Πρόεδρο της Επιτροπής Παιδείας 
τον Δ/ντή της ΔΕΥΑΘ και τον Δ/ντή της ΔΕΠΟΑΘ. 

Στόχος του οργάνου αυτού είναι η αποτελεσματική και 
παραγωγική λειτουργία του Δήμου και ειδικότερα ο προ¬ 
γραμματισμός και η παρακολούθηση της δραστηριότητας 
του Δήμου, η αλληλοενημέρωση και η οριζόντια συνεργα¬ 
σία μεταξύ των υπηρεσιών. 

Τα θέματα με τα οποία θα ασχολείται το συντονιστικό 
όργανο είναι: 

α) Τα προγράμματα δράσης και οι δραστηριότητες των 
Υπηρεσιών του Δήμου. 

β) Η παρακολούθηση της προόδου των δραστηριοτήτων 
και ενεργειών των προγραμμάτων δράσης. 

γ) Τα θέματα στελέχωσης και οργάνωσης των υπηρε¬ 
σιών του Δήμου. 

ΑΚΡΟΤΕΛΕΥΤΙΟ ΑΡΘΡΟ 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
21.214.331 για το τρέχον έτος. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λιβαδειά, 12 Δεκεμβρίου 1994 

Ο Νομάρχης 
ΣΠΥΡ. ΚΟΤΣΙΑΣ 

-♦- 

Αριθ. 15297 (3) 

Σύσταση ίδιου Νομικού Προσώπου στο Δήμο Μυτιλήνης 
με την ονομασία «Σχολική Επιτροπή Ενιαίου Πολυκλα- 
δικού Λυκείου». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 
(Δημοτικός και Κοινοτικός Κώδικας). 

2. Τις διατάξεις του άρθρου 5 του Ν. 1894/1990 όπως 
συμπληρώθηκαν με τις όμοιες του άρθρου 8 παρ. 8 του Ν. 
2158/1993. 

3. Τις αριθ. 338 και 449/1994 νομότυπες αποφάσεις 
του Δημοτικού Συμβουλίου Μυτιλήνης σχετικά με σύ¬ 
σταση Σχολικής Επιτροπής Ενιαίου Πολυκλαδικού Λυ¬ 
κείου, αποφασίζουμε: 

1. Συνιστούμε στο Δήμο Μυτιλήνης του Νομού Λέσβου 
ίδιο Νομικό Πρόσωπο με την επωνυμία «ΣΧΟΛΙΚΗ ΕΠΙ¬ 


ΤΡΟΠΗ ΕΝΙΑΙΟΥ ΠΟΛΥΚΛΑΔΙΚΟΥ ΛΥΚΕΙΟΥ». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λπ. 

- Η εκτέλεση έργων για επισκευή και συντήρηση των 
αντίστοιχων σχολείων και του κάθε είδους εξοπλισμού 
τους. 

- Η εισήγηση προς τις αντίστοιχες διευθύνσεις Α/θμιας 
και Β/θμιας Εκπαίδευσης για τον εφοδιασμό από τον 
Ο.Σ.Κ. των αντίστοιχων σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και 
θρησκευμάτων με βιβλία για τις αντίστοιχες σχολικές βι¬ 
βλιοθήκες. 

- Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων, καθώς και η λήψη κάθε 
άλλου μέτρου που κρίνεται αναγκαίο για την στήριξη της 
διοικητικής λειτουργίας των σχολικών μονάδων. 

3. Το Νομικό Πρόσωπο.διοικείται από 7μελές Διοικητικό 
Συμβούλιο αποτελούμενο από: 

Ένα (1) δημοτικό σύμβουλο ως Πρόεδρο. Και 
Ένα (1) δημοτικό σύμβουλο ως μέλος που ορίζονται 
από το Δημοτικό Συμβούλιο. 

Το Διευθυντή του Σχολείου. 

Ένα (1) εκπρόσωπο γονέων και κηδεμόνων του Ενιαίου 
Πολυκλαδικού Λυκείου. 

Ένα (1) εκπρόσωπο των μαθητών. 

Δύο (2) δημότες οριζόμενους από το Δημοτικό Συμβού¬ 
λιο. 

4. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσας δημο¬ 
τικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμμα- 
τέα. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου σύμφωνα με τις δια¬ 
τάξεις της παραγράφου 6 περιπτ. (α) και (β) του αρθ. 113 
τουΝ. 1892/1990. 

β) Εισφορές, δωρεές, κληρονομιές και κληροδοτή¬ 
ματα. 

γ) Πρόσοδοι σχολικής περιουσίας, 
δ) Εκποιήσεις περιουσιακών στοιχείων, 
ε) Κάθε άλλη νόμιμη αρχή. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Με την παρούσα προκαλείται δαπάνη σε βάρος του 
προϋπολογισμού του Δήμου Μυτιλήνης 1.000.000 δρχ. 
περίπου η οποία θα αντιμετωπιστεί από τον προϋπολογι¬ 
σμό έτους 1995 και από θεσμοθετημένους πόρους. 

Η παρούσα να δημοσιευθεί στην Εφημερίδα της Κυβερ- 
νήσεως. 

Μυτιλήνη, 2 Δεκεμβρίου 1994 
Ο Νομάρχης κ.α.α. 

ΣΤΑΘΗΣ ΜΑΚΙΔΗΣ 

Αριθ. Ζ04/23765 (4) 

Χορήγηση άδειας ίδρυσης Ιδιωτικού Ινστιτούτου Επαγγελ¬ 
ματικής Κατάρτισης σε φυσικό πρόσωπο. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α') και ειδικότερα τις παραγράφους 7, 8 
και 9 του άρθρου 5 του Νόμου αυτού. 

2. Τις διατάξεις της με αριθμ. Ζ/3378/93 (ΦΕΚ 356 
τ.Β ) απόφασης του Υπουργού Εθνικής Παιδείας και θρη¬ 
σκευμάτων «Προϋποθέσεις, όροι και διαδικασία χορήγη¬ 
σης άδειας ίδρυσης και λειτουργίας Ινστιτούτων Επαγγελ¬ 
ματικής Κατάρτισης (Ι.Ε.Κ.) από Νομικά Πρόσωπα Ιδιωτι¬ 
κού Δικαίου ή Ιδιώτες»», όπως η απόφαση αυτή τροποποιή¬ 
θηκε και ισχύει και ειδικότερα τα άρθρα 1 και 2 της από¬ 
φασης αυτής. 

3. Την με αριθμό 39/14.12.1994 Πράξη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Χορηγούμε άδεια ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ 


ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ, σε φυσικό πρόσωπο 
ως ακολούθως: 

ΦΥΣΙΚΟ ΠΡΟΣΩΠΟ 

ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ ΜΗΤΣΟΥ ΓΕΩΡΓΙΟΣ με την προσωνυμία «ΚΡΟ¬ 
ΝΟΣ». 

Η ισχύς της απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1994 

Ο Πρόεδρος του Ο.Ε.Ε.Κ. 

ΘΕΟΔΩΡΟΣ ΧΡΗΣΤΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 866/Β723.11.1994, όπου δημοσιεύθηκε η 
ΟΙΚ. Β 18247/11.11.1994 απόφαση του Αναπληρωτή 
Υπουργού Β.Ε.Τ. «Διορισμός Διοικητικού Συμβουλίου του 
Ελληνικού Οργανισμού Τυποποίησης» και στην παρά- % \ 
γραφο 18 του σκεπτικού της απόφασης αυτής, διορθώνε¬ 
ται το εσφαλμένο «ΕΠΟΤ» στο ορθό «ΕΛΟΤ». 

(Από το ΥΒΕΤ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝIΚ Ο ΤΥ ΠΟ ΓΡ ΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛ ΗΡΟ Φ ΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49 547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

4 Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέ ς κατά τεύχος της ΕΦΗ ΜΕΡ ΙΔΑΣ ΤΗΣ ΚΥ ΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


ι--- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝ ΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 | 




Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πλη ροφ ο ρίες: τηλ. 52. 48 320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












